
[bookmark: _Toc134434348][bookmark: _Toc137044908]1. ĮVADAS

Viešoji įstaiga Šilutės ligoninė yra Lietuvos nacionalinės sveikatos sistemos (LNSS) iš Šilutės rajono savivaldybės turto ir lėšų įsteigta viešoji asmens sveikatos priežiūros įstaiga, teikianti jos įstatuose numatytas pirminės ir antrinės asmens sveikatos priežiūros paslaugas gyventojams pagal įstaigai suteiktą licenciją. Įstaiga vykdydama savo veiklą vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos viešųjų įstaigų įstatymu, Lietuvos Respublikos sveikatos draudimo įstatymu, Lietuvos Respublikos Vyriausybės nutarimais, Lietuvos Respublikos medicinos ir higienos normomis, Šilutės rajono savivaldybės tarybos 2021 m. rugsėjo mėn. 30 d. sprendimu Nr. T1-793 patvirtintais įstaigos įstatais, steigėjo sprendimais ir kitais teisės aktais.
Pagrindinis įstaigos veiklos tikslas, patvirtintas ligoninės įstatuose – vadovaujantis šiuolaikiniais kokybės vadybos standartais organizuoti ir teikti kokybiškas, kvalifikuotas licencijose nurodytas sveikatos priežiūros paslaugas Šilutės rajono ir visos Lietuvos gyventojams, gerinti jų sveikatą, siekiant sumažinti gyventojų sergamumą ir mirtingumą.
VšĮ Šilutės ligoninės 2023 – 2028 m. veiklos strategija – detalus organizacijos veiklos planavimo dokumentas, kuriame, atsižvelgiant į situacijos analizę, suformuluota organizacijos vizija, misija, strateginiai tikslai, jų uždaviniai ir įgyvendinimo priemonių planas.
Šis strateginis penkių metų veiklos planas parengtas siekiant efektyviai panaudoti turimus bei planuojamus gauti finansinius, materialiuosius ir žmogiškuosius išteklius užsibrėžtiems tikslams pasiekti, atlikti veiklos stebėseną.

[bookmark: _Toc134434349][bookmark: _Toc137044909]2. VIZIJA, MISIJA, VERTYBĖS, TIKSLAI

Įstaigos vizija – tai moderni antro lygio daugiaprofilinė gydymo įstaiga, nuolat siekianti sveikatos priežiūros paslaugų kokybės ir optimalių sąlygų pacientams ir įstaigos darbuotojams.
Misija – teikti pacientams saugias, mokslu pagrįstas, kokybiškas, atitinkančias pacientų poreikius ir lūkesčius sveikatos priežiūros paslaugas, naudojantis turimais ištekliais, atsižvelgiant į steigėjo ir paslaugų užsakovo reikalavimus. Užtikrinti pacientų privačios informacijos saugumą, žmogiškąją pagarbą ir orumą. Siekti, kad įstaigos darbuotojai gautų orų atlyginimą už darbą. Aktyviai dalyvauti visuomenės ir asmens sveikatos stiprinime. Prisiimti pilną atsakomybę už įstaigos teikiamas sveikatos priežiūros paslaugas.
Vertybės:
1. Pagarba,
2. Komandinis darbas,
3. Orientacija į pacientą,
4. Nuolatinis tobulėjimas.
Tikslai:
1. Gerinti teikiamų paslaugų kokybę, atsižvelgiant į pacientų poreikius ir lūkesčius.
2. Nuolat tobulinti ir atnaujinti sveikatos priežiūros technologijas ir gerinti infrastruktūrą, užtikrinant sklandų sveikatos priežiūros paslaugų teikimą ir jų spektro plėtimą.
3. Gerinti organizacijos vidinę kultūrą.
4. Visapusiškas darbuotojų ugdymas, keliant jų profesinę kvalifikaciją, ugdant bendrąsias ir specialiąsias kompetencijas.
5. Sudaryti konkurencingas darbo sąlygas ir pritraukti jaunus specialistus.
6. Gerinti efektyvumo rodiklius, optimaliai planuojant ir panaudojant materialiuosius bei žmogiškuosius įstaigos išteklius, tobulinant įstaigos procesus.

[bookmark: part_9bc3f29441d0477a99cd75e50b580adc][bookmark: _Toc134434350][bookmark: _Toc137044910][bookmark: part_2b82408d5c1d40848ae661f20c17ba38]3. IŠORINĖS APLINKOS ANALIZĖ

Sveikatos sektoriaus raidą lemia ekonominiai, socialiniai, politiniai, technologiniai veiksniai. Kiekvienos šalies gyventojų sveikatos būklė priklauso nuo tos šalies socialinio ir ekonominio išsivystymo lygio, jos kultūros ypatumų ir valstybinio politinio įsipareigojimo rūpintis savo gyventojų sveikata. Ekonominiai veiksniai (dirbančių asmenų skaičius, gyventojų pajamos, atskaitomi pajamų socialinio ir sveikatos draudimų mokesčiai, mokesčių surinkimas, mokesčių tarifai ir kt.) turi įtakos valstybės biudžeto pajamoms, iš kurių yra finansuojamas ir sveikatos priežiūros sektorius, nes Lietuvoje pagrindinis sveikatos priežiūros sektoriaus finansavimo šaltinis – PSDF biudžetas.
[bookmark: _Toc137044911]3.1. Politiniai-teisiniai veiksniai

Pagrindinis teisės aktas, įtvirtinantis sveikatos apsaugos pagrindus – Lietuvos Respublikos Konstitucija, kurios 53 straipsnio 1 dalyje numatyta, kad – „Valstybė rūpinasi žmonių sveikata ir laiduoja medicinos pagalbą bei paslaugas žmogui susirgus“. Lietuvos Respublikos sveikatos sistemos įstatyme yra įtvirtinta, kad gyventojų sveikata yra didžiausia visuomenės ir socialinė vertybė, o sveikata – tai ne tik ligų ir fizinių defektų nebuvimas, bet ir fizinė, dvasinė bei socialinė žmonių gerovė. Žmonių gerovė glaudžiai susijusi su jų sveikatos būkle. Būtent nuo jos priklauso, kaip aktyviai žmogus gali gyventi. Sveiki ir darbingi žmonės – šalies ekonominio augimo ir darnaus vystymosi garantas.
[bookmark: _Hlk67485499]Įstaiga vykdydama savo veiklą vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos sveikatos sistemos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos viešųjų įstaigų įstatymu, Lietuvos Respublikos sveikatos draudimo įstatymu, Lietuvos Respublikos Vyriausybės nutarimais, Lietuvos Respublikos medicinos ir higienos normomis, Šilutės rajono savivaldybės tarybos 2021 m. rugsėjo mėn. 30 d. sprendimu Nr. T1-793 patvirtintais įstaigos įstatais, steigėjo sprendimais ir kitais teisės aktais. Kiekvieno iš šių teisės aktų pakeitimas, naujų Lietuvos Respublikos sveikatos apsaugos ministro įsakymų išleidimas daro įtaką įstaigos veiklos procesams.
[bookmark: _Toc137044912]3.2. Ekonominiai veiksniai

Lietuvoje sveikatos priežiūra finansuojama privalomojo sveikatos draudimo fondo (toliau – PSDF) biudžeto lėšomis, papildomojo (savanoriškojo) sveikatos draudimo ir pacientų lėšomis. 
Iš PSDF apmokama prevencinė medicinos pagalba; pirminės, antrinės ir tretinės asmens sveikatos priežiūros paslaugos; galūnių, sąnarių ir organų protezavimo bei protezų įsigijimo išlaidų kompensacijos; draudžiamųjų išlaidų vaistams ir medicinos pagalbos priemonėms kompensacijos; ortopedijos techninių priemonių įsigijimo išlaidų kompensacijos; medicininė reabilitacija, slauga, socialinės paslaugos; asmens sveikatos ekspertizės paslaugos. Kadangi PSDF lėšos yra ribotos ir didžiąja dalimi priklauso nuo dirbančių visuomenės įmokų - 2020 m. į PSDF biudžetą surinkta        1,47 mlrd. eurų PSD įmokų, o valstybės biudžeto įmokos (už asmenis, draudžiamus valstybės lėšomis). sudarė 650 mln. eurų; 2021 m. atitinkamai surinkta 1,7 mlrd. eurų PSD įmokų, o valstybės biudžeto įmokos sudarė 700 mln. eurų. Kadangi PSDF biudžetas yra ribotas, negali būti kompensuojamos visos asmens sveikatos priežiūros paslaugos.
Gydymo įstaigų veikla finansuojama pagal sudarytas sutartis tarp gydymo įstaigų ir teritorinių ligonių kasų (toliau – TLK). Šilutės ligoninė yra sudariusi sutartį su Klaipėdos TLK, 2022 m. įstaigos 90,98% pajamų sudarė pajamos iš PSDF.

[bookmark: _Toc137044913]3.3. Demografiniai veiksniai

Nuolatinius pokyčius lemia senėjanti visuomenė, darbingo amžiaus gyventojų migracija ir imigracija, sparčiai besivystančios sveikatos technologijos, ekonominė ir socialinė šalies bei Europos Sąjungos situacija, augantys pacientų ir sveikatos priežiūros darbuotojų lūkesčiai ir poreikiai. Atsižvelgiant į tai, reikalinga nuolatinė situacijos stebėsena ir vertinimas, gebėjimas prisitaikyti prie pokyčių bei nuolatinis tobulėjimas. Visuomenės sveikata yra nacionalinis turtas ir kapitalas, kurio saugojimas ir puoselėjimas yra svarbiausias valstybės tikslas, užtikrinantis šalies socialinę ir ekonominę plėtrą. Sveiki ir darbingi žmonės – šalies ekonomikos augimo ir tvaraus vystymosi garantas.
Lietuvoje, mažėjant gimstamumui ir ilgėjant vidutinei gyvenimo trukmei stebima gyventojų senėjimo tendencija. Lietuvos gyventojų vidutinė gyvenimo trukmė yra viena iš trumpiausių Europos Sąjungoje (2020 m. - 75,1 m., 2021 m. – 74,2 m.), o Lietuvos vyrų vidutinė gyvenimo trukmė         2020 m. buvo 70,1 m. ir buvo didesnė tik už bulgarų vyrų (jų vidutinė gyvenimo trukmė buvo 70 m.). Taip pat svarbu atsižvelgti ne vien į vidutinę gyvenimo trukmę bet ir sveiko gyvenimo trukmė, kuri Lietuvoje žymiai trumpesnė nei ES. Remiantis Eurostat 2020 m. duomenimis, moterų sveiko gyvenimo trukmė Lietuvoje buvo 58,7 metų (ES vidurkis 64,5 m.), o vyrų tik 55,1 m. (ES vidurkis 63,5 m.).
Pagal Lietuvos statistikos duomenis, Šilutės rajono savivaldybės teritorija 1683 km². Gyventojų tankumas Šilutės savivaldybėje 22,9 gyventojų/km², palyginimui Lietuvoje –                    46,1 gyventojų/ km². Bendras gyventojų skaičius Šilutės rajono savivaldybėje 2023-01-01 dieną buvo      38 514, tai yra panašus skaičius, kaip ir prieš metus. Šilutės rajone nuolat daugėja vyresnio amžiaus gyventojų. Oficialiosios statistikos portalo duomenimis, demografinės senatvės koeficientas (pagyvenusių, 65 metų ir vyresnio amžiaus, žmonių skaičius, tenkantis šimtui vaikų iki 15 metų amžiaus) Šilutės rajone 2022 m. buvo 139, t. y. didesnis negu 2021 m., kada šis koeficientas buvo 136. Vyresni žmonės dažniau turi ne po vieną sveikatos sutrikimą, todėl tokių pacientų ištyrimas yra sudėtingesnis o gydymas – ilgiau trunkantis ir brangesnis.

[bookmark: _Toc137044914]4. VIDINĖS APLINKOS ANALIZĖ

[bookmark: part_c07554ac0c534f59b4335851fb749d41][bookmark: _Toc137044915]4.1. Teisinė bazė
Viešoji įstaiga Šilutės ligoninė – yra pelno nesiekiantis ribotos civilinės atsakomybės viešasis juridinis asmuo, kuris savo veikloje vadovaujasi ligoninės įstatais, Lietuvos Respublikos civiliniu kodeksu, Lietuvos Respublikos Sveikatos priežiūros įstaigų įstatymu, kitais Lietuvos Respublikos įstatymais ir teisės aktais. Įstaigos steigėjas – Šilutės rajono savivaldybės taryba (kodas 188723322), adresas Dariaus ir Girėno 1, LT-99133.
Viešoji įstaiga Šilutės ligoninė yra Lietuvos nacionalinės sveikatos sistemos regiono lygmens viešoji asmens sveikatos priežiūros ne pelno siekianti įstaiga, teikianti jos įstatuose numatytą pirminę ir antrinę asmens sveikatos priežiūrą pagal sutartis su užsakovais.
Ligoninės buveinė Rusnės g. 1, Šilutė, identifikavimo kodas – 277329430. Sveikatos priežiūros įstaigos veiklą apibrėžia 1999 m. gruodžio 30 d. asmens sveikatos priežiūros licencija      Nr. 1028 išduota Valstybinės akreditavimo sveikatos priežiūros veiklai tarnybos prie Sveikatos apsaugos ministerijos.
Įstaigos pagrindinės veiklos sritys: veikla vykdoma pagal įstaigos asmens sveikatos priežiūros licenciją 1999-12-30 Nr. 1028.
Teikiamų paslaugų rūšys: 
· antrinės stacionarinės asmens sveikatos priežiūros; 
· pirminės stacionarinės sveikatos priežiūros – palaikomojo gydymo ir slaugos, paliatyvios pagalbos paslaugos;
· antrinės ambulatorinės asmens sveikatos priežiūros;
· ambulatorinės asmens sveikatos priežiūros;
· bendrosios asmens sveikatos priežiūros.
Pacientams, nedraustiems privalomuoju sveikatos priežiūros draudimu, nemokamai suteikiama skubioji būtinoji medicinos pagalba, kitos paslaugos mokamos.
[bookmark: part_c631a3e43b96487280cc4de1a5d6898c]
[bookmark: _Toc137044916]4.2. VšĮ Šilutės ligoninės valdymo organai ir valdymo struktūra

Aukščiausias ligoninės valdymo organas yra visuotinis dalininkų susirinkimas, kuris teisės aktų nustatytų tvarka tvirtina įstaigos valdymo struktūrą ir pareigybių sąrašą, sprendžia kitus teisės aktuose ir įstatuose dalininkų susirinkimo kompetencijai priskirtus klausimus. Kadangi vienintelis ligoninės dalininkas yra Šilutės rajono savivaldybė, tai Savivaldybės tarybos sprendimai yra prilyginami visuotinio dalininkų susirinkimo sprendimams.
Ligoninei vadovauja vyriausiasis gydytojas, kuris yra išrenkamas viešojo konkurso būdu. Viešąjį konkursą organizuoja savivaldybė, ji sudaro sutartį su konkursą laimėjusiu vyriausiuoju gydytoju. Šiuo metu Šilutės ligoninei vadovauja vyriausiasis gydytojas Algis Starkus.
VšĮ Šilutės ligoninė yra iš Šilutės rajono savivaldybės turto ir lėšų įsteigta Lietuvos nacionalinės sveikatos sistemos sveikatos priežiūros įstaiga. Įstaigos valdymo organai yra: visuotinis dalininkų susirinkimas ir vienasmenis valdymo organas – Įstaigos vadovas (vyriausiasis gydytojas).
Šilutės rajono savivaldybės tarybos sprendimu paskirti atstovai į viešųjų sveikatos priežiūros įstaigų stebėtojų tarybas. Ligoninės Stebėtojų tarybos darbo organizavimo tvarką, narių teises ir pareigas, narių paskyrimo ir atšaukimo tvarką nustato Stebėtojų tarybos darbo reglamentas. Įstaigoje taip pat sudaromi kolegialūs organai: Gydymo taryba, Slaugos taryba, Medicinos etikos komisija, Darbo taryba. 
Įstaigos vyriausiasis gydytojas organizuoja Įstaigos veiklą ir veikia Įstaigos vardu santykiuose su kitais juridiniais ir fiziniais asmenimis bei valdžios institucijomis, vadovaudamasis teisės aktais sudaro ir nutraukia darbo sutartis su sveikatos priežiūros specialistais ir kitais Įstaigos darbuotojais. Įstaigos vyriausiasis gydytojas atsako už finansinės atskaitomybės sudarymą, duomenų ir dokumentų pateikimą juridinių asmenų registrui, metinės finansinės atskaitomybės ir metų veiklos ataskaitos pateikimą Įstaigos savininkui, informacijos apie Įstaigos veiklą pateikimą visuomenei, kitus veiksmus, kurie numatyti teisės aktuose bei Įstaigos įstatuose. 
[bookmark: _Toc137044917]4.3. Žmogiškieji ištekliai
Visą Įstaigoje dirbantį personalą galima suskirstyti į kategorijas: administracija, gydytojai, slaugos personalas ir kitas personalas. 2022 m. pabaigoje VšĮ Šilutės ligoninėje buvo patvirtinta 332,44 etato (2021 m. pabaigoje – 355,39), bendras darbuotojų skaičius (fiziniai asmenys) 2022 m. pabaigoje buvo 331 (2021 m. pabaigoje buvo – 335). Personalo struktūros ligoninėje kitimas pavaizduotas 1 lentelėje.

1 lentelė. VšĮ Šilutės ligoninės darbuotojai 2020–2022 m.
	[bookmark: _Hlk67579350]Personalas
	2020
	2021
	2022

	Gydytojai
	65
	69
	67

	Slaugytojai
	154
	152
	149

	Slaugytojų padėjėjai ir ūkio reikalų tvarkytojai
	72
	65
	64

	Kitas personalas
	45
	49
	51

	Iš viso
	336
	335
	331


Šaltinis: VšĮ Šilutės ligoninės veiklos ataskaitos: 2020 m., 2021 m., 2022 m.

	Nerimą kelia įstaigoje dirbančių vyresnio amžiaus gydytojų dalis: 2020 m. ir 2021 m., 65 metų ir vyresnių amžiaus gydytojų dalis įstaigoje sudarė 11 proc., o 2022 m. šis skaičius išaugo iki 19 proc. Sulaukę pensinio amžiaus gydytojai gali bet kada nutraukti savo darbą ligoninėje, todėl ypač svarbu susikoncentruoti į naujų, jaunų specialistų pritraukimą dirbti įstaigoje ir juos čia išlaikyti. Atsižvelgiant į gydytojų trūkumą, Šilutės rajono savivaldybė 2023 m. pradėjo vykdyti trūkstamų specialybių gydytojų rėmimo programą, pagal kurią numatytas dalinis kelionės į darbą ir atgal kompensavimas, kasmetinės išmokos (mokant kasmet po 12000 Eur trejus metus), gyvenamųjų patalpų nuomos kompensavimas ar suteiktas savivaldybės būstas.

[bookmark: _Toc137044918]4.4. Teikiamos paslaugos VšĮ Šilutės ligoninėje
Šilutės ligoninėje teikiamos pirminio ir antrinio lygio stacionarinės ir ambulatorinės asmens sveikatos priežiūros paslaugos. 2022 m. stacionare buvo teikiamos aktyviojo gydymo ir dienos chirurgijos, dienos stacionaro paslaugas, Palaikomojo gydymo ir slaugos paslaugas, stacionarinės paliatyviosios pagalbos paslaugas. 2022 m. ligoninės stacionariniuose skyriuose gydyta ir išrašyta 4075 pacientų, t. y. 18,2 proc. daugiau negu 2021 metais, kada buvo gydyti 3337 pacientai. Didelis dėmesys skiriamas paslaugų kokybei bei modernių technologijų diegimui. 
2022 metais VšĮ Šilutės ligoninėje, dėl nuolat besikeičiančios epidemiologinės situacijos šalyje lovų skaičius kito, 2022-05-03 buvo uždarytas COVID-19 skyrius. 2022-12-31 duomenimis ligoninėje buvo 45 slaugos gydymo lovos, 73 aktyvaus gydymo lovos ir 6 dienos stacionaro lovos, jų paskirstymas pagal skyrius parodytas 2 lentelėje.

2 lentelė. VšĮ Šilutės ligoninės lovų skaičius 2022 m.
	Eil. Nr.
	Skyriaus pavadinimas
	Lovų skaičius

	1.
	Reanimacijos ir intensyviosios terapijos skyrius
	6

	2.
	Vidaus ligų skyrius, iš jų:
dienos stacionaro lovos
	40
4

	3.
	Vaikų ligų skyrius, iš jų:
dienos stacionaro lovos
	12
2

	4.
	Chirurgijos-traumatologijos  skyrius, iš jų:
chirurgijos lovos
ginekologijos lovos
traumatologijos lovos
	15
7
1
7

	5.
	Palaikomojo gydymo ir slaugos skyrius, iš jų:
slaugos ir palaikomojo gydymo lovos
paliatyviosios pagalbos lovos
	45
40
5

	6.
	COVID-19 skyrius (uždarytas 2022-05-03)
	0

	
	Lovų skaičius, iš viso
	118


Šaltinis: VšĮ Šilutės ligoninės 2022 m. veiklos ataskaita.

VšĮ Šilutės ligoninės stacionaro veiklos rezultatai. Duomenys apie pagrindinius stacionarinės sveikatos priežiūros veiklos rodiklius 2020-2022 metais pateikti 3 lentelėje. Bendri lovos funkcionavimo ir gydymo trukmės rodikliai pateikiami be Palaikomojo gydymo ir slaugos skyriaus rodiklių. 
3 lentelė. VšĮ Šilutės ligoninės pagrindiniai stacionaro veiklos rodikliai
	
Skyrius
	Lovos funkcionavimas
	Gydymo trukmė

	
	2020
	2021
	2022
	2020
	2021
	2022

	Chirurgijos-traumatologijos
	202,4
	276,4
	211,1
	3,8
	3,5
	2,9

	chirurgijos lovos
	282,9
	377,8
	311,6
	4,4
	4,3
	3,6

	traumatologijos lovos
	156,4
	223
	139,1
	3,9
	3,4
	2,4

	ginekologijos lovos
	40,0
	36
	19,2
	0,6
	0,4
	0,2

	Vidaus ligų
	235,5
	257,1
	265,4
	6,7
	7,8
	8,1

	Vaikų ligų
	248,7
	235,7
	248,7
	3,9
	4,0
	3,9

	Reanimacijos ir intensyviosios terapijos
	167,2
	133,8
	133,8
	1,5
	1,7
	2,0

	Slaugos ir palaikomojo gydymo
	274,2
	328,9
	311,3
	45,4
	61,1
	44,8

	COVID-19
	361,8
	237,3
	232,6
	13,1
	13,6
	12,6

	Iš viso
	229,5
	243,2
	248,4
	5,4
	6,5
	5,6


Šaltinis.: VšĮ Šilutės ligoninės veiklos ataskaita 2022 m.



[bookmark: _Toc137044919]4.5. Planavimo sistema
Strateginis planavimas – procesas, kurio metu nustatomos veiklos kryptys ir būdai, kaip vykdyti Įstaigos misiją, pasiekti nustatytus tikslus ir rezultatus, veiksmingai panaudojant finansinius, materialinius ir žmogiškuosius išteklius.
VšĮ Šilutės ligoninės veikla planuojama vadovaujantis valdymo organų patvirtintais strateginiais veiklos planais. Veikla vykdoma pagal įstaigos asmens sveikatos priežiūros licenciją 1999-12-30 Nr.1028 (atnaujinta 2021.03.29 Nr. T1-922-(1.1)).
[bookmark: part_a334f59c88a54ece80d8bc2b99aeb610]Pagrindinis veiklos tikslas – teikti kvalifikuotas ir specializuotas asmens sveikatos priežiūros paslaugas, kuo racionaliau panaudojant turimus resursus. Pacientų teisėtų poreikių ir lūkesčių tenkinimas – vienas iš svarbiausių ligoninės prioritetų.
Įstaigos veiklos kryptys: 
· Sergamumo ir mirtingumo rajone mažinimas, naudojant naujausius mokslo pasiekimus ir technologijas.
· Kokybiškų sveikatos priežiūros paslaugų užtikrinimas.
· Stacionarių paslaugų apimties mažinimas, plečiant alternatyvias veiklos formas: dienos stacionarą, pacientų stebėjimą priėmimo–skubios pagalbos skyriuje, II lygio ambulatorines – konsultacines paslaugas, dienos chirurgiją ir kt.
Įgyvendinus Įstaigos tikslą, bus sudarytos prielaidos: sveikatos priežiūros paslaugų kokybės ir prieinamumo gerinimui; pacientų pasitenkinimo gaunamomis sveikatos priežiūros paslaugomis didėjimui; paslaugų spektro plėtrai; palankios sveikatai darbo aplinkos kūrimui; personalo profesinės kompetencijos tobulinimui; konstruktyviam ir sėkmingam bendravimui ir bendradarbiavimui su pacientais; ligoninės veiklos adaptavimui, atsižvelgiant į paciento poreikius; konkurencingumo sąlygų sudarymui; teigiamam pacientų rinkos ir srautų poveikiui.

[bookmark: part_d41b02eacbcd411d9ee1c715fba0da17][bookmark: _Toc137044920]4.6. Finansiniai ištekliai
	Šilutės ligoninė 2018-2020 metų finansinis veiklos rezultatas buvo teigiamas, o 2021 m. dėl didelių investicijų modernizuojant infrastruktūrą, įsigyjant naują įrangą bei kitą turtą finansinis veiklos rezultatas buvo neigiamas (-58.589 eurai). 2022 metais vėl parodyti geri finansiniai veiklos rezultatai. Įstaigos finansinis veiklos rezultato kitimas 2020–2022 m. parodytas 4 lentelėje.

4 lentelė. VšĮ Šilutės ligoninės finansinis veiklos rezultatas (2020-2022 m.)
	[bookmark: _Hlk45198165]
	2020-12-31, Eur
	2021-12-31, Eur
	2022-12-31, Eur

	Einamųjų metų veiklos rezultatas
	223.283
	-58.589
	359.942



2022 m. Įstaigos veiklos pajamos sudarė 9.534.548 eurus. Pagrindines veiklos pajamas sudarė pajamos iš PSDF biudžeto (8.674.984 EUR). Pagrindinis Įstaigos lėšų šaltinis yra pajamos, gaunamos už suteiktas paslaugas pagal sutartį su Klaipėdos teritorine ligonių kasa. Įstaigos pajamų kitimas 2020-2022 m. parodytas 5 lentelėje.

5 lentelė. VšĮ Šilutės ligoninės pajamos (2020-2022 m.)
	[bookmark: _Hlk69200745]Pajamos
	2020-12-31
	2021-12-31
	2022-12-31

	ASP paslaugų pajamos, apmokamos iš PSDF biudžeto lėšų
	7.026.818
	7.445.261
	8.674.984

	Finansavimo pajamos
	469.042
	1.590.047
	706.772

	Mokamų paslaugų pajamos
	108.784
	92.882
	145.649

	Kitos pajamos 
	25
	2.302
	7.143

	Viso:
	7.604.669
	9.130.492
	9.534.548



[bookmark: _Toc137044921][bookmark: _Hlk134624139]4.7. Ryšių sistema, informacinės ir komunikavimo sistemos
Šiuo metu Įstaigoje yra 140 kompiuterizuotų darbo vietų, kurios sujungtos į bendrą Įstaigos vidinį tinklą. Kiekvienais metais atnaujinama įranga – kompiuteriai, spausdintuvai, tinklas, serveriai, licencijos. Darbo kabinetuose įrengtos kompiuterizuotos darbo vietos, kuriomis naudojasi tiek gydytojai, tiek kartu su jais dirbantys slaugos darbuotojai. Įrengta atskira serverinė patalpa, dalis pagrindinio tinklo perkelta į ją, o serverinė yra prijungta prie elektros generatoriaus tinklo, todėl užtikrinamas sistemų darbas be pertraukimo.
Įstaigos internetinėje svetainėje http://www.silutesligonine.lt/ skelbiama aktualiausia informacija pacientui apie teikiamas paslaugas, mokamas ir nemokamas paslaugas, skyrių ir padalinių telefonai, vykdoma išankstinė registracija internetu, bei pateikiama kita aktuali informacija.
Ligoninėje naudojamos šios informacinės sistemos:
· Duomenų apsaugos informacinė sistema, kuri leidžia realiu laiku vykdyti ir stebėti elektroninių duomenų apsaugą, stabdyti įvairias kibernetines atakas. 
· Radiologinių vaizdų peržiūros ir archyvavimo programa MedDream, kuri leidžia peržiūrėti skaitmeninius vaizdus gydytojo kabinete, juos aprašyti bei esant poreikiui įrašyti į laikmeną.
·  Įranga, naudojama teleradiologijos paslaugoms teikti, tiesiogiai sujungta įrengtu VPN tinklu su Affidea Lietuva informacine sistema.
· Buhalterinės apskaitos, Personalo skaitos, Dokumentų valdymo informacinės sistemos, kurios padeda valdyti įstaigos dokumentus, finansus ir žmogiškuosius išteklius.
· Sveikatos priežiūros įstaigos informacinė sistema, kuri leidžia peržiūrėti ir tvarkyti įstaigos pacientų medicininius duomenys bei pasirašyti el. dokumentus (e. receptas, gimimo liudijimas, mirties liudijimas, epikrizė, siuntimas, siuntimo atsakymas, nedarbingumo pažymėjimas).
Įstaigos naudojama informacinė sistema yra pilnai integruota su Valstybinės ligonių kasos IS SVEIDRA (APAP, PRAP, RSAP posistemėmis) bei SODROS IS. Sveikatos įstaigos informacinės sistemos palaikymo ir tobulinimo VšĮ Šilutės ligoninėje programa (toliau – Programa) parengta, įgyvendinant Lietuvos E. sveikatos sistemos 2015-2025 m. plėtros programos tikslus ir uždavinius, siekiant didinti sukurtų E. sveikatos sistemos priemonių naudą ir įgyvendinti tvaraus E. sveikatos sistemos priemonių techninio veikimo ir plėtros modelį. Tikslas didinti teikiamų asmens sveikatos priežiūros paslaugų prieinamumą ir kokybę VšĮ Šilutės ligoninėje, plėtojant E. sveikatos paslaugas ir užtikrinant jau sukurtų sprendimų panaudojimą, sąveikumą ir integraciją.
Įstaigos pacientų registravimui naudojama Skambučių centro valdymo sistema. Ši sistema palengvina ir pagerina pacientų registravimosi kokybę pas gydytojus. Esant dideliems skambučių srautams sudaroma sistemoje virtuali skambučių laukimo eilė, kurią gali stebėti registratorės. Integruota SMS pranešimų funkcija, kuri pacientams primena apie užsiregistravimą ambulatoriniams vizitams, o pacientai tuo pačiu gali patvirtinti savo apsilankymą. Vykdoma pacientų registracija į laukiančiųjų eilę, nesant laisvų vizitų laikų, o jiems atsilaisvinus, pacientai registruojami eilės tvarka iš laukiančiųjų eilės.

Ką planuojama atlikti artimiausiu metu:
· Tęsiama ASPĮ ES – ESIS integracija;
· Analoginės telefonijos keitimas į skaitmeninę – VOIP (110 darbo vietų). Pereinama į saugesnę, efektyvesnę, modernesnę telefoniją.
· Pagrindinių vidinio interneto tinklo komutatorių keitimas į didesnio tinklo pralaidumo, su POE maitinimui VOIP aparatams bei tinklo valdymo galimybe.
· Bevielio ryšio padengimas ligoninės patalpose, tam, kad būtų galima į šį tinklą prijungti medicininę įrangą ir kompiuterius. Atskiro WI-FI ryšio priskyrimas darbuotojams ir pacientams.
· ASPĮ IS – ESIS perkėlimas iš debesies į vidinį ligoninės serverį, kad būtų užtikrintas kokybiškesnis ir spartesnis programos veikimas.
· Active Directory įdiegimas kompiuterizuotose darbo vietose.

[bookmark: _Toc137044922]4.8. Vidaus darbo tvarka ir kontrolė
Įstaigos veiklos viešumui užtikrinti sudaroma stebėtojų taryba. Stebėtojų taryba analizuoja Įstaigos administracijos veiklą; išklauso ir įvertina Įstaigos metinę veiklos ataskaitą; derina sprendimo projektus dėl darbuotojų darbo apmokėjimo tvarkos; teikia pasiūlymus Šilutės rajono savivaldybei ir Įstaigos administracijai dėl paslaugų prieinamumo, kokybės, efektyvumo bei kitais klausimais.
Įstaigoje sudaromos gydymo ir slaugos tarybos, kurių narius skiria ir atšaukia visuotinis dalininkų susirinkimas įstaigos vadovo teikimu. Įstaigos gydymo ir slaugos tarybos sudaromos geresnei sveikatos priežiūros paslaugų teikimo kokybei užtikrinti Įstaigoje. Gydymo taryba yra patariamasis organas, kuris svarsto asmens sveikatos priežiūros organizavimo bei tobulinimo, naujų asmens sveikatos priežiūros technologijų įsigijimo ir kt. klausimus ir teikia rekomendacinio pobūdžio pasiūlymus Įstaigos administracijai. Slaugos taryba yra patariamasis organas, kuris svarsto pacientų slaugos organizavimo bei tobulinimo klausimus ir teikia rekomendacinio pobūdžio pasiūlymus Įstaigos administracijai. Įstaigoje sudaroma medicinos etikos komisija, kuri kontroliuoja, kaip laikomasi medicinos etikos reikalavimų. 
Vadovaujantis 2008 m. balandžio 29 d. LR SAM įsakymo Nr. V-338 punktu 13.3 „Dėl minimalių asmens sveikatos priežiūros paslaugų kokybės reikalavimų aprašo tvirtinimo“ (Suvestinė redakcija nuo 2020-05-01) Įstaigos vyriausiojo gydytojo įsakymu VšĮ Šilutės ligoninėje įsteigtas Vidaus medicininio audito padalinys. Vidaus medicininio audito veiklos tikslas – asmens sveikatos priežiūros paslaugų kokybės užtikrinimas, vertinimas ir gerinimas. Asmens sveikatos priežiūros paslaugų kokybės vertinimas vykdomas atliekant planinius ir neplaninius auditus, kurių tikslas – nurodyti neatitikimus, kurie trukdo teikti kokybiškas paslaugas, bei teikti rekomendacijas vadovybei ir kitų lygių darbuotojams atlikti savo pareigas geriau, atsižvelgiant į nustatytą Įstaigos strategiją, vadovaujantis Lietuvos Respublikos įstatymais, Vyriausybės nutarimais, Sveikatos apsaugos ministerijos įsakymais ir kitais teisės aktais. 
2022 metais iš viso buvo atlikti 11 vidaus medicininių auditų: 3 planiniai, 8 neplaniniai (iš jų 1 pacientų ar jų atstovų skundu ar prašymu, 7 pagal įstaigos vadovo suformuluotas užduotis). Vykdant stacionare gydomų pacientų apklausą, 2022 m. paslaugas įvertino teigiamai (7-10 balų) 95 proc. pacientų (2020 m. – 99 proc., 2021 m. – 98 proc.). Ambulatorines paslaugas 2020-2022 m. teigiamai verti 98 proc. pacientų.
[bookmark: _Toc137044923]5. SSGG ANALIZĖ
[bookmark: part_d94e2eda119f42ce9e6456648806602b]
6 lentelė. VšĮ Šilutės ligoninės SSGG analizė
	Stiprybės
	Silpnybės

	· Mokslu ir pažangiomis technologijomis pagrįstos, saugios sveikatos priežiūros paslaugos.
· Kvalifikuotas, iniciatyvus bei motyvuotas personalas.
· Vykdomas nuolatinis gydytojų, slaugytojų ir kitų specialistų kvalifikacijos  kėlimas.
· Aktyvus dalyvavimas ES, valstybės ir savivaldybės finansuojamuose projektuose, siekiant teikti kokybiškesnes sveikatos priežiūros paslaugas.
· Atnaujinama bei įsigyjama šiuolaikiška, moderni įranga.
· Dauguma Įstaigos klientų (pacientų) yra patenkinti teikiamomis paslaugomis.
· Teigiamas Įstaigos finansinės veiklos rezultatas.
· Įstaigoje įdiegtos ir naudojamos informacinės sistemos.
	· Nepakankamas finansavimas Įstaigos iniciatyvoms įgyvendinti.
· Ne iki galo sutvarkyta Įstaigos infrastruktūra (pastatai nepritaikyti paslaugų teikimui).
· Per mažas aktyvumas projektinėje veikloje.
· Specialistų trūkumas.
· Didėjanti pensinio amžiaus specialistų įstaigoje dalis.
· Nepilnai panaudojami dalis pastatų ir patalpų.
· Automobilių stovėjimo vietų trūkumas.
· Nepakankamas pacientų grįžtamojo ryšio surinkimas ir analizė.

	Galimybės
	Grėsmės

	· Papildomo finansavimo pritraukimas (per programas, projektinę veiklą).
· Augantis PSDF biudžetas sudaro prielaidas Įstaigai gauti didesnes pajamas dėl išaugusių paslaugų įkainių.
· Įstaigos teikiamų paslaugų optimizavimas, jų kokybės bei Įstaigos darbo efektyvumo tobulinimas.
· Įstaigos darbuotojų apmokėjimo už papildomą darbą ir kitų motyvaciją skatinančių svertų sistemos (remiantis kokybiškais užduočių atlikimais) tobulinimas.
· Informacinių technologijų tobulinimas.
· ES fondų ir valstybės parama Įstaigos teritorijai sutvarkyti ir pastatams atnaujinti. 
· Mokamų ir medicinos turizmo paslaugų plėtra.
· Tiriamosios veiklos vystymas, klinikinės studijos bendradarbiaujant su universitetais.
· Paslaugų prieinamumo pacientams gerinimas veikiant Sveikatos centro sudėtyje kartu su kitomis Šilutės rajono savivaldybėje esančiomis ASPĮ.
· Reabilitacijos paslaugų spektro plėtimas bendradarbiaujant su Šilutės sporto ir laisvalaikio namų baseinu.
	· Nesibaigianti sveikatos apsaugos sistemos reforma.
· Senstanti visuomenė, kuri lemia augančias išlaidas sveikatos priežiūros srityje.
· Ribotos išorinių finansavimo šaltinių pritraukimo galimybės.
· Ribotas PSDF biudžetas visų medicinos paslaugų finansavimui.
· Auganti konkurencija tarp sveikatos priežiūros įstaigų dėl PSDF lėšų.
· Kvalifikuotų specialistų trūkumas.
· Nepakankamos sąlygos mokamų paslaugų plėtrai.
· Europos Sąjungos struktūrinės paramos sumažėjimas.



[bookmark: _Toc137044924]6. STRATEGINĖS KRYPTYS

Siekiant įgyvendinti VšĮ Šilutės ligoninės viziją – šiuolaikiška ir moderni, patraukli pacientams ir darbuotojams gydymo įstaiga, nuolat gerinanti teikiamų paslaugų kokybę ir prieinamumą, 2023-2028 metais ligoninė turi orientuotis ir toliau tobulinti 3 pagrindines strategines kryptis:
[bookmark: part_20dac987bebe4744b15716778a0a02a9]1. Dėmesys pacientui. Siekdama maksimaliai aukštos paslaugų kokybės, ligoninė numato kurti sąlygas, leidžiančias suteikti prieinamas, efektyvias, saugias, visapusiškas sveikatos priežiūros paslaugas, taikant modernias procedūras ir efektyvius gydymo būdus pacientams, kuriems tokios paslaugos yra reikalingos. Ligoninė planuoja investuoti į reikiamą infrastruktūrą, kad galėtų užtikrinti kokybės standartus atitinkančią paslaugų suteikimo vietą ir įrangą bei stiprinti žmogiškąjį kapitalą, kad paslaugas teiktų kompetentingi, atsakingi ir geranoriški specialistai. Ligoninė prisiima atsakomybę, kad teikiamos paslaugos atneštų lūkesčius atitinkančius rezultatus.
Orientaciją į pacientą ir paslaugų kokybės užtikrinimas numatomas tobulinant šiuo metu teikiamų paslaugų kokybinius parametrus bei įvedant naujas paslaugų rūšis. Ryšio su pacientu stiprinimui ligoninė numato taikyti pacientų poreikių tyrimus, vykdyti stebėseną ir vertinimą bei skatinti grįžtamąjį ryšį.
Naujai atsidaręs Šilutės sporto ir laisvalaikio namų baseinas, dėl patogios savo lokacijos, suteikia galimybę Šilutės ligoninei plėsti fizinės medicinos ir reabilitacijos paslaugų spektrą, pacientams taikant grupines mankštas baseine. Bendromis pastangomis, padedant Šilutės rajono savivaldybei, galime teikti dar daugiau ir dar kokybiškesnių asmens sveikatos priežiūros paslaugų Šilutės miesto ir rajono gyventojams.
Šilutės ligoninė, veikdama Sveikatos centro sudėtyje funkcinio bendradarbiavimo pagrindu, turėtų galimybę glaudžiau bendradarbiauti su kitomis rajono ASPĮ ir pagerinti paslaugų prieinamumą pacientams. Tikimasi, kad sukuriant integruotą eilių sistemą, taikant efektyvią atvejo vadybą, pacientai greičiau sulauks eilės tyrimams (radiologiniams, endoskopiniams) ir II lygio specialistų konsultacijoms.
[bookmark: part_a397fdaf4acf471a9df3cae91ac3d5b5]2. Žmogiškųjų išteklių stiprinimas. Efektyvus ligoninės personalo darbas yra viena svarbiausių prielaidų, leidžiančių užtikrinti ligoninės tikslų įgyvendinimą. Ši strateginė kryptis numato patrauklios darbo aplinkos kūrimą bei ligoninės personalo ugdymą siekiant asmeninio ir visos organizacijos tobulėjimo.
Siekiant stiprinti žmogiškąjį kapitalą,  numatoma investuoti į personalo minkštųjų, vadybinių ir medicininių kompetencijų ugdymą. Medicininės kompetencijos yra tiesiogiai susijusios su organizacijos teikiamų paslaugų kokybe ir rezultatais, tad kuriant šiuolaikišką, modernią, kokybiškas sveikatos priežiūros paslaugas teikiančią organizaciją, svarbu skatinti nuolatinį profesinį komandos narių tobulėjimą. Vadybinių personalo kompetencijų ugdymas yra svarus indėlis į efektyvios organizacijos veiklos (procesų valdymo, sprendimų priėmimo, bendradarbiavimo) kūrimą. 


[bookmark: part_06f8b24cd36b45f38ca981a8fef71bac]3. Efektyvumo didinimas. Šios strateginės krypties įgyvendinimas yra paremtas strateginiu išteklių (finansinių ir žmogiškųjų) planavimu bei veiklos procesų tobulinimu. Efektyvus finansinių išteklių valdymas apima tiek pajamų užtikrinimą plečiant teikiamų paslaugų spektrą bei peržiūrint paslaugų apmokestinimo tvarką, tiek ligoninės sąnaudų optimizavimą tikslingai panaudojant turimą infrastruktūrą, žmogiškąjį kapitalą ir kitus išteklius. Tuo tarpu efektyvus personalo valdymas reiškia subalansuotą ligoninės organizacinę struktūrą ir žmogiškųjų resursų panaudojimo planavimą atsižvelgiant į realų poreikį.
2

[bookmark: _Toc137044925]7. VEIKLOS STRATEGINIS PLANAS
7 lentelė. VšĮ Šilutės ligoninės veiklos 2023-2028 metais strateginis planas 
	Kryptis
	Tikslas
	Uždavinys
	Priemonės
	Siekiami rezultatai iki 2028 m. 
	Atsakingi asmenys

	1. Dėmesys pacientui
	1.1. Gerinti teikiamų paslaugų kokybę, atsižvelgiant į pacientų poreikius ir lūkesčius.
	1.1.1. Tirti pacientų poreikius, lūkesčius bei pasitenkinimą dėl teikiamų paslaugų
	1.1.1.1. Išsamūs pacientų lūkesčių, poreikių ir pasitenkinimo tyrimai.
1.1.1.2. Atnaujinta tyrimo anketa su daugiau atvirų klausimų.
1.1.1.3. Tyrimo anketa pasiekiama skyriuose (popierinis variantas) bei ligoninės internetiniame puslapyje.
	Atsako dažnis – 25 proc. kiekvieno skyriaus pacientų.

	Koordinuoja: vidaus medicininio audito padalinys;
Skyriuose apklausas vykdo vyr. slaugytojos

	
	
	1.1.2. Gerinti teikiamų paslaugų kokybę remiantis anketinėmis apklausomis
	1.1.2.1. Pacientų pasitenkinimo ir lūkesčių anketų duomenų analizė.
1.1.2.2. Paslaugų tobulinimas atsižvelgiant į grįžtamąjį ryšį.
	Pacientų pasitenkinimas – ne mažiau 95 proc. kiekviename skyriuje.
4 kartus per metus pateikiamos ataskaitos.
	

	
	1.2 Nuolat tobulinti ir atnaujinti sveikatos priežiūros technologijas ir gerinti infrastruktūrą, užtikrinant sklandų sveikatos priežiūros paslaugų teikimą ir jų spektro plėtimą
	1.2.1. Modernizuoti teikiamų asmens sveikatos priežiūros paslaugų infrastruktūrą
	1.2.1.1. Ligoninės skyrių infrastruktūros modernizavimas pagal poreikių ir galimybių analizę.

	Kiekvienais metais planuojami ir įgyvendinami infrastruktūros modernizavimo darbai.

	Koordinuoja: vyriausiasis gydytojas


	
	
	1.2.2. Užtikrinti ligoninės padalinių aprūpinimą būtinomis priemonėmis ir paslaugomis
	1.2.2.1. Savalaikis priemonių ir įrangos įsigijimo planavimas, užtikrinant nenutrūkstamą jų tiekimą skyriams.
	Optimizuotas priemonių bei įrangos planavimas ir įsigijimas, užtikrinant nenutrūkstamą tiekimą.
	Koordinuoja: vyriausiasis gydytojas, slaugos administratorė

	
	
	1.2.3. Sukurti naujai teikiamų asmens sveikatos paslaugų infrastruktūrą
	1.2.3.1. Naujų ambulatorinių paslaugų diegimas konsultacinėje poliklinikoje atsižvelgiant į pacientų išsakomus poreikius.
1.2.3.2. Užtikrinti padalinių aprūpinimą reikiamomis medicininėmis priemonėmis ir įrenginiais naujoms paslaugoms teikti.
	Konsultacinėje poliklinikoje įdiegta ne mažiau kaip 10 proc. paslaugų, kurių poreikį išsakė pacientai.
	Koordinuoja: vyriausiasis gydytojas

	
	
	1.2.4. Įgyvendinti sveikatos ir su sveikata susijusias programas
	1.2.4.1. Storosios žarnos vėžio prevencinės programos vykdymas.

1.2.4.2. Priešinės liaukos vėžio prevencinės programos vykdymas.

1.2.4.3. „Gydytojo kardiologo ir slaugytojo konsultacijos asmenims, sergantiems širdies nepakankamumu, paslaugų prieinamumo gerinimas“
	Vidutinis per mėnesį atliktų kolonoskopijų skaičius ne mažesnis kaip 15.
Vidutinis per mėnesį atliktų prostatos biopsijų skaičius ne mažesnis kaip 2.
Pagal projekto reikalavimus atitinkamus mokymus išklausę 2 gydytojai kardiologai ir 1 bendrosios praktikos slaugytoja.
Projekte per metus dalyvaujančių pacientų skaičius ne mažesnis kaip 100.

	Koordinuoja: vyriausiojo gydytojo pavaduotojas medicinai


	
	
	1.2.5. Didinti prioritetinių 
paslaugų apimtis
	1.2.5.1. Didinti suteikiamų specializuotų ambulatorinių paslaugų skaičių.
1.2.5.2. Didinti suteikiamų ambulatorinės chirurgijos paslaugų skaičių.

1.2.5.3. Didinti suteikiamų dienos stacionaro paslaugų skaičių.
1.2.5.4. Didinti suteikiamų dienos chirurgijos paslaugų skaičių.
	Kasmet didinti suteikiamų specializuotų ambulatorinių ir ambulatorinės chirurgijos paslaugų skaičių 5 proc.

Kasmet didinti suteikiamų dienos stacionaro ir dienos chirurgijos paslaugų skaičių 5 proc.
	Koordinuoja: vyriausiojo gydytojo pavaduotojas
 medicinai

	
	
	1.2.6. Paslaugų prieinamumo gerinimas veikiant Šilutės rajono Sveikatos centro sudėtyje
	1.2.6.1. Gerinamas gydytojų specialistų planinių konsultacijų prieinamumas.

1.2.6.2. Gerinama ambulatorinių ir stacionarinių paslaugų kokybė.
	Eilė specialisto konsultacijai ne ilgesnė kaip 30 kalendorinių dienų.
Paslaugų kokybė atitinka numatytus savivaldybės sveikatos centro veiklos rodiklius.
	

	2. Žmogiškųjų išteklių stiprinimas
	2.1. Gerinti organizacijos vidinę kultūrą
	2.1.1. Skatinti bendradarbiavimą ir bendruomeniškumą


	2.1.1.1. Visų lygių darbuotojų skatinimas įsitraukti į planavimo, valdymo ir patirties dalinimosi procesus.
2.1.1.2. Bendruomeniškumo skatinimas organizuojant bendrus renginius ligoninės bendruomenei, skatinant dalyvauti kitų organizacijų ir savivaldybės iniciatyvose.
	Į procesus įsitraukia ne mažiau kaip 50 proc. darbuotojų.
	Koordinuoja: personalo skyriaus vedėja.



	
	
	2.1.2. Tobulinti vidinę organizacijos komunikaciją
	2.1.2.1. Reguliariai visiems darbuotojams teikiama informacija apie vykdomus projektus, įgyvendinamas iniciatyvas, planuojamus renginius, darbuotojų pasiekimus ir kt. 
2.1.2.2. Informacinių technologijų prieinamumo darbuotojams gerinimas darbo vietose.
	Reguliariai atnaujinama informacija ligoninės vidinėje sistemoje Felix.
Vykdoma reguliari kompiuterizuotų vietų priežiūra ir atnaujinimas.
Bevielis Wi-Fi interneto ryšys padengia visą ligoninės teritoriją.



	Koordinuoja: personalo skyriaus vedėja,
IT specialistai

	
	
	2.1.3. Tirti darbuotojų poreikius, lūkesčius bei pasitenkinimą darbo sąlygomis
	2.1.3.1. Darbuotojų apklausos anketa darbuotojų poreikių, lūkesčių ir pasitenkinimo darbo sąlygomis tyrimui.
2.1.3.2. Kasmetiniai įstaigos vidinio klimato tyrimai.
	90 procentų darbuotojų patenkinti darbo sąlygomis.

	Koordinuoja: personalo skyriaus vedėja

	
	
	2.1.4. Naujų darbuotojų adaptacijos tobulinimas

	2.1.4.1. Kiekvienam naujam darbuotojui paskiriamas mentorius, su kuriuo galėtų konsultuotis adaptacijos laikotarpiu.
2.1.4.2. Pirmus 3 darbo mėnesius, kas mėnesį organizuojami naujo darbuotojo susitikimai su padalinio vedėju ir personalo skyriaus vedėja, kad būtų galima stebėti darbuotojo adaptacijos procesą, išsiaiškinti jam kylančias problemas.
	90 proc. naujai priimtų darbuotojų įstaigoje išdirba ne trumpiau kaip 1 metus.
	Koordinuoja: personalo skyriaus vedėja

	
	2.2. Visapusiškas darbuotojų ugdymas, keliant jų profesinę kvalifikaciją, ugdant bendrąsias ir specializuotas kompetencijas.





	2.2.1. Kelti sveikatos priežiūros specialistų kvalifikaciją
	2.2.1.1. Darbuotojams apmokami kvalifikacijos kėlimo mokymai, konferencijos.
2.2.1.2. Aktyviai dalinamasi informacija apie nemokamas kvalifikacijos kėlimo galimybes (paskaitas, konferencijas).
	Per metus ligoninės darbuotojai tobulinasi ne mažiau kaip 2000 akademinių valandų.
	Koordinuoja: personalo skyriaus vedėja.

	
	
	2.2.2. Ugdyti darbuotojų bendrąsias ir specializuotas kompetencijas
	2.2.2.1. Komandinio darbo, problemų sprendimo, streso valdymo, administracinių gebėjimų stiprinimo teminiai mokymai bendrųjų kompetencijų ugdymui.
2.2.2.2. Patirties dalijimosi seminarai įstaigos viduje, apžvelgiant aktualius klinikinius atvejus ir mokslinę literatūrą ugdant specializuotas kompetencijas. 
	Per metus suorganizuojami 2 seminarai darbuotojų bendrųjų kompetencijų ugdymui.
Bent 3 patirties dalijimosi seminarai per metus.
	

	
	2.3. Sudaryti konkurencingas darbo sąlygas ir pritraukti jaunus specialistus.
	2.3.1. Kurti rezultatus orientuotą darbo užmokesčio sistemą
	2.3.1.1. Į rezultatus orientuotos darbo užmokesčio sistemos tobulinimas.
	Nuolat tobulinama darbo užmokesčio sistema, atspindinti darbuotojo darbo rezultatus.
	Vyriausiasis gydytojas ir vyriausiasis finansininkas

	
	
	2.3.2. Sudaryti sąlygas jaunų specialistų pritraukimui
 

	2.3.2.1. Bendradarbiavimas su LSMU ir VU, siekiant pritraukti jaunus specialistus.

2.3.2.2. Aktyvi specialistų paieška nuolat atnaujinant darbo skelbimus, didinant jų matomumą.

2.3.2.3. Bendradarbiavimas su Šilutės rajono savivaldybe, vykdant gydytojų pritraukimo programą.
	Dalyvaujama universitetų organizuojamose karjeros dienose.
Bent 5 nauji specialistai, pasinaudoję savivaldybės gydytojų pritraukimo programos priemonėmis.
	Koordinuoja: personalo skyriaus vedėja

	3. Efektyvumo didinimas
	3.1. Gerinti efektyvumo rodiklius, optimaliai planuojant ir panaudojant materialiuosius bei žmogiškuosius įstaigos išteklius, tobulinant įstaigos procesus.



















	3.1.1. Stacionarių paslaugų optimizavimas
 
 
	3.1.1.1. Asmens sveikatos priežiūros paslaugų teikimas vadovaujantis sveikatos apsaugos ministro patvirtintomis diagnostikos ir gydymo metodikomis, ligoninės parengtais protokolais.
3.1.2.1. Tikslingas lovų panaudojimas optimizuojant lovų funkcionavimo rodiklius. 
	Lovos funkcionavimas per metus ne mažesnis kaip 300 lovadienių.
	Vyriausiojo gydytojo pavaduotojo medicinai


	
	
	 3.1.2. Užtikrinti efektyvų eilių valdymą
	3.1.2.1. Eilių valdymo sistemos sukūrimas ir tobulinimas.
3.1.2.2. Eilių specialistų konsultacijoms priežasčių analizė.
	Eilė specialisto konsultacijai ne ilgesnė kaip 30 kalendorinių dienų.
	Konsultacinės poliklinikos vedėjas

	
	
	3.1.3. Užtikrinti efektyvų brangios įrangos panaudojimą
	Eilių KT tyrimams reguliavimas.
Personalo, dirbančio su KT, užtikrinimas įstaigoje.
	Per dieną atliekama ne mažiau kaip 18 KT tyrimų.
	Vyriausiojo gydytojo pavaduotojas medicinai

	
	
	 3.1.4. E. Sveikatos plėtra
 
 
	3.1.4.1. Teikiamų paslaugų apskaitos skaitmenizavimas.
3.1.4.2. Siuntimų ir aprašymų skaitmenizavimas.
3.1.4.3. Klinikinių dokumentų skaitmenizavimas.
3.1.4.4. Išankstinės pacientų registracijos informacinės sistemos (IPR IS) naudojimo masto didinimas.

	Atsisakoma popierinių paslaugų apskaitos formų, visus duomenis pateikiant elektroninėje sistemoje.

95 proc. siuntimų pateikiami per elektroninę sistemą.
100 proc. tyrimų aprašymų pateikiami per elektroninę sistemą.

Skaitmenizuotos bent 5 klinikinių dokumentų formos, mažinant popierinę dokumentaciją.

95 proc. ASPĮ registracijų specializuotoms ambulatorinėms asmens sveikatos priežiūros paslaugoms gauti atliekama per IPR IS.
	Vyriausiojo gydytojo pavaduotojas medicinai, IT specialistas


	
	
	 3.1.5. Ligoninės infrastruktūros gerinimas
	3.1.5.1. Paraiškų teikimas naujiems ES ir kitiems projektams.
3.1.5.2. Dalyvavimas projektuose, siekiant pritraukti daugiau finansavimo.
	Ligoninė dalyvauja ne mažiau kaip 2 ES projektuose.
	Vyriausiasis gydytojas

	
	
	3.1.6. Sukurti subalansuotų rodiklių sistemą

	3.1.6.1. Įstaigos veiklos rodiklių stebėjimas.

	Įstaigos veiklai vertinti naudojami kiekybiniai rodikliai.
	Koordinuoja: vyriausiasis gydytojas



	
	
	3.1.7. Antikorupcinė veikla
	3.1.7.1. Įgyvendinti 2022-02-10 vyriausiojo gydytojo įsakymu Nr. A1-20 patvirtintą „VšĮ Šilutės ligoninės 2020-2025 m. Korupcijos prevencijos programą ir korupcijos prevencijos programos priemonių planą“.
	Įgyvendinta korupcijos prevencijos programa.
	Koordinuoja: asmuo atsakingas už korupcijos prevenciją ir kontrolę VšĮ Šilutės ligoninėje.



